เมื่อคืนคลึ้มอกคลึ้มใจอยากกินข้าวต้มกุ๊ยอย่างมาก แต่แถวๆซอยบ้านนี่รสชาติยังเด็ดไม่เท่าความอยาก คุณสามีเลยพามาร้านนี้เลย ข้าวต้มลอยฟ้าซีฟู้ด ข้าวต้มกุ๊ยโต้รุ่งริมถนนร่มเกล้า ปกซอยหมู่บ้านมารวย  สามารถจอดรถบริเวณตึกแถวหน้าร้านได้ค่ะ ตัวร้านก็แนวข้าวต้มกุ๊ยตึกแถวอ่ะนะ เน้นกินแล้วไปไม่ต้องมาอินบรรยากาศ
มาถึงสาระสำคัญคืออาหารค่ะ บอกเลยว่าเป็นคนนิยมกินที่ไม่อินง่ายๆนะถ้าไม่แซ่บจริง  ตอนแรกกะกินพออิ่ม 2-3 อย่างพอ แต่พอ start เท่านั้น จัดกับข้าวไป 7 จาน สำหรับผู้ใหญ่ 2 เด็ก 2 ก็เยอะอยู่นะ???? 
เริ่มจากจานแรกก่อนนะ 
1.จานนี้เรารักเลยกับเมนูไก่ลอยลม ไก่ทอดกรอบคลุกกับโหระพาทอดกับกระเทียม พริกขี้หนู  กินกับข้าวต้มหรือจิกินแกล้มเหล้าก็อร่อย
2.ผัดหนำเลี๊ยบหมูสับ เมนูคู่ข้าวต้ม หนำเลี๊ยบน้อยไปนิด แต่มีกระเทียมเจียวโรยมาเยอะดี จานนี้ชอบเป็นการส่วนตัวเลยจัดไป 2 จานค่ะ
3.ผัดแขนงปลาเค็ม รสชาติอร่อยอย่างที่ควรจะเป็น ก็ถือว่าผ่านอ่ะนะ
4.ไข่เจียวหมู เมนูคู่เด็กๆ กินยังไงก็อร่อย
5. ยำเกี่ยมฉ่าย ถือว่าโอนะคะ ไม่เค็มเกินไป กลมกล่อมกำลังเหมาะ
6.หมูกรอบผัดพริกเกลือ เมนูปกติจะเป็นหมูป่าผัดพริกเกลือ แต่เราไม่ชอบหมูป่าเลยเปลี่ยนเป็นหมูกรอบ จานนี้ก็เด็ดอ่ะ กรอบ เค็ม เผ็ด แซ่บไปเลย  เรากินข้าวต้มกันไป 6 ข้าวสวย 1 น้ำเปล่า 3 โดนไป 600 กว่าบาท ถือว่าไม่แพงนะคะ เพราะอิ่มเวอร์วังมาก 
โดยรวมแล้วร้านนี้เราว่าดีกว่าหลายๆร้านในย่านนี้นะ ฝากท้องไว้ได้ ราคาก็ไม่แพงเกินไป กินอิ่มแล้วไม่เสียดายเงินค่ะ

* เนื่องจากคุณสามีหิวจัด เราเลยถ่ายรูปไม่ทันจริงๆค่ะ รูปน้อยหน่อยนะคะ